Na temelju članka 30. Statuta Općine Vladislavci (‌„Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21), Općinsko vijeće Općine Vladislavci na svojoj 17. sjednici održanoj dana 2. kolovoza 2022. godine, donosi

**ODLUKU**

**o poništenju Odluke o odabiru najpovoljnije ponude na javnom natječaju za zakup krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije**

**Članak 1.**

Poništava se Odluka o odabiru najpovoljnije ponude na javnom natječaju za zakup krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije koju je donijelo Općinsko vijeće Općine Vladislavci na svojoj 15. sjednici održanoj dana 23. svibnja 2022. godine, pod Klasa: 372-02/22-02/01, Ur.broj: 2158-41-01-22-08 i koja je objavljena u „Službenom glasniku“ Općine Vladislavci broj 5/22, jer javnim natječajem niti odlukom o odabiru nije propisana obveza Općine Vladislavci da od zakupnika krovnih površina kupuje proizvedenu električnu energiju iz postavljenih fotonaponskih sustava, niti je bio propisan način izračuna cijene za isporučenu električnu energiju iz postavljenih fotonaponskih sustava.

**Članak 2.**

Ova Odluka dostavlja se bez odgode društvu SOLARIS PONS d. o. o. , Osijek, Vukovarska 131, OIB: 28260438524, na dokaziv način.

**Članak 3.**

Ova Odluka stupa na snagu danom donošenja i bit će objavljena u „Službenom glasniku“ Općine Vladislavci.

KLASA: 372-02/22-02/01

URBROJ: 2158-41-01-22-12

Vladislavci, 2. kolovoza 2022.

PREDSJEDNIK

OPĆINSKOG VIJEĆA

 Krunoslav Morović